CELEX: 32019B0571
Language: lv
Date: 2019-03-28 00:00:00
Title: Vienotās noregulējuma valdes Lēmums (ES) 2019/571 (2019. gada 28. marts) par Vienotās noregulējuma valdes 2017. finanšu gada budžeta izpildes apstiprināšanu un pārskatu slēgšanu (SRB/PS/2019/02)

10.4.2019   
            
            
               LV
            
            
               Eiropas Savienības Oficiālais Vēstnesis
            
            
               L 99/46
            
         
      VIENOTĀS NOREGULĒJUMA VALDES LĒMUMS (ES) 2019/571
      (2019. gada 28. marts)
      par Vienotās noregulējuma valdes 2017. finanšu gada budžeta izpildes apstiprināšanu un pārskatu slēgšanu (SRB/PS/2019/02)
      VIENOTĀ NOREGULĒJUMA VALDE TĀS PLENĀRSESIJĀ,
      
                  —
               
               
                  ņemot vērā Eiropas Parlamenta un Padomes 2014. gada 15. jūlija Regulas (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1) (“VNM regula”), 50. panta 1. punkta b) apakšpunktu un 63. panta 8. punktu,
               
            
                  —
               
               
                  ņemot vērā VNV Finanšu noteikumu 103., 104. un 105. pantu,
               
            
                  —
               
               
                  ņemot vērā VNV 2017. finanšu gada galīgos pārskatus, kas tika apstiprināti tās 2018. gada 21.–22. jūnija sanāksmē,
               
            
                  —
               
               
                  ņemot vērā VNV 2017. finanšu gada darbības pārskatu, kas tika pieņemts tās 2018. gada 21.–22. jūnija sanāksmē,
               
            
                  —
               
               
                  ņemot vērā Revīzijas palātas gada pārskatu, kurā iekļauta deklarācija par 2017. finanšu gada pārskatu ticamību un pakārtoto darījumu likumību un pareizību, kā arī pareizu finanšu pārvaldību, kopā ar VNV atbildēm,
               
            
                  —
               
               
                  ņemot vērā Revīzijas palātas 2017. gada īpašo ziņojumu Nr. 23 “Vienotā noregulējuma valde: ir sākts darbs pie sarežģītā banku savienības uzdevuma, tomēr vēl ļoti daudz jāpaveic”,
               
            
                  —
               
               
                  ņemot vērā Revīzijas palātas ziņojumu saskaņā ar Regulas (ES) Nr. 806/2014 92. panta 4. punktu par iespējamām saistībām (Vienotajai noregulējuma valdei, Padomei, Komisijai vai citādi), kas izriet no Vienotās noregulējuma valdes, Padomes un Komisijas pienākumu izpildes atbilstīgi iepriekš minētajai regulai par 2017. finanšu gadu, kopā ar VNV, Padomes vai Komisijas atbildēm,
               
            IR NOLĒMUSI:
      
         1.   
         
            sniegt VNV priekšsēdētājam VNV 2017. finanšu gada budžeta izpildes apstiprinājumu;
         
      
      
         2.   
         
            apstiprināt VNV 2017. finanšu gada pārskatu slēgšanu;
         
      
      
         3.   
         
            izklāstīt tās piezīmes turpmāk sniegtajā priekšlikumā;
         
      
      
         4.   
         
            uzdot Vienotā noregulējuma valdes priekšsēdētājam informēt par šo lēmumu Padomi, Komisiju un Revīzijas palātu, lai organizētu tā publicēšanu Eiropas Savienības Oficiālajā Vēstnesī (L sērijā), kā arī VNV tīmekļa vietnē.
         
      
      
         Madridē, 2019. gada 28. martā
         
            
               Vienotās noregulējuma valdes vārdā –
            
            Klaus KUMPFMÜLLER
            
               Plenārsesijas loceklis
            
         
      
      
         (1)  OV L 225, 30.7.2014., 1. lpp.